BoomposPlaasstories | Plaasstories
Posted on November 12, 2015 by Dalene de Bruyn Joubert	Reply	Droëvlakte se padstal is nou nie ‘n plek wat man moet misry as jy daar verby nie. Dit sit op die pad wat van die N2 af Stilbaai toe loop, op die droë vlakte – nes die naam sê – annerkant verby die Menskoppe, duskant Skerpkoppie. Dis nou as jy tussen al die spoke by Sandhoogte verby kan kom.
Posted on November 6, 2015 by Dalene de Bruyn Joubert	Reply	Die klokke klingel al weer dawerend in die winkels. Dantjie skryf hieroor in “Dantjie word wys”:
Daar hang liggies in die hoofstraat
van ‘n dorpie in die Weskaap
die Kersliggies rinkink sonder raad
almal staan dit oopmond en aangaap
allermense wat oor die fees wonder
ry van ver om die liggies te kom kyk
‘n keur glaskunswerk in ‘ie donker
die plastiek van ‘n sprokiesryk
Kersvader wat ritmies hink en pink
draadbokkies wat sy ysterslee trek
Kersboom flink-flikkerend groot, blink
sneeuvlok wat die swart lug pienk vlek
glas-Betlehemster wat knipoog wink
sommer aan ‘n lamppaal vasgewerk
Kersfeesklokke lui sonder om te klink
uitbundig so los van ‘n kerk
Prentstil fabeltaal sonder Kersverhaal
daai woorde moet mos ons sinne omhaal
Posted in Aktueel, Dantjie word wys-boek, Dantjie-resitasies	| Leave a reply
Posted on October 30, 2015 by Dalene de Bruyn Joubert	Reply	Dis eksamentyd! Dantjie dink terug aan hoe sy Gesondheid leer probeer baasraak op die voorstoep in die sonnetjie. Pa kom kyk of Dantjie goed geleer en of sy haar werk ken. Maar so kom draai hy Dantjie se geleerdheid om met ‘n agterstevoor geleerdheid wat selde mooi broodjies bak. “Maar as die kors uit die staanspoor uit af is, kan jy enige saak sommer maklik deurkyk en opsom.” Want
Net omdat hy kantlangs leef
meen nie die krap gaan nêrens kom nie
net omdat man die teenkant stel
bedoel nie hy’s heeltyd stroom-op ‘ie.
Bedink dit tog om “Dantjie word wys” vir jou gesin se geleerdheid aan te skaf by info@plaasstories.co.za.
Posted in Aktueel, Dantjie word wys-boek	| Leave a reply
Posted on September 11, 2015 by Dalene de Bruyn Joubert	Reply	In storie 16 skryf Dantjie oor toe Oom Boet se winkel nog op Kasselshoop gestaan het. En die spoorwegbus nog partykeer vir onse Boet daar kom aflaai het van die army af. Dis ôk die storie waar Dantjie se spaarvarkie te klein was om ‘n groot Dantjie-flater reg te maak.
Posted in Dantjie word wys-boek	| Leave a reply
Posted on August 31, 2015 by Dalene de Bruyn Joubert	Reply	Wel, al is ek ôk by die atletiek stadiger as die ander kinders, het ek glad nie nodig om my bene daaroor te breek nie. So vir wat sal ek verder my kop daaroor breek? Ek is nou een maal Dantjie Donkievoete, met ‘n hele paar flinkdinkhoede van die verbeelding op. Flink van voet is feilbaar beproef. Flink van verbeeling word dan jou troef. Flink van voet kan ‘n man soms breek. Flink van verbeel laat jou min in die steek.
woorde wat kan vlieg maar in jou hart kom landVind Dantjie hier!	No upcoming events